Prince of Persia

Prince of Persia on Brøderbundin kehittämä toimintaseikkailupelisarja. Myöhemmin pelisarjaa on jatkanut Ubisoft.

Historia
Prince of Persia on pelinä merkittävä, koska se oli sen ajan muihin tasohyppelyihin ja useimpiin toimintaseikkailuihin verrattuna huomattavasti realistisempi. Ennen Prince of Persia -pelejä tyypillisessä tasohyppelyssä pelihahmon kehon mittasuhteet olivat epärealistisia eivätkä hahmot reagoineet korkealta putoamiseen.

Prince of Persiassa käytettiin siihen aikaan poikkeuksellisen realistista animaatiota. Pelin ihmishahmot ovat karkeita spritejä, mutta elävästi animoituja. Jordan Mechner perusti pelin animaatiot hänen veljestään, Davidista otettuun videopätkään, jossa David teki liikkeitä jotka myöhemmin päätyivät peliin. Kaikki hahmojen asennot ja mittasuhteet tehtiin tarkoin videon pohjalta vastaamaan todellista ihmistä niin juostessa kuin hypätessäkin. Myös pelin miekkailukohtaukset ovat varsin aidon näköisiä, joskin lyöntejä ja torjuntoja oli käytössä vain yksi kumpaakin.

Vuonna 2008 pelisarjan pohjalta alettiin kehittää elokuvaa. Prince of Persia: The Sands of Time sai ensi-iltansa keväällä 2010.

Juoni ja pelaaminen
Prince of Persian punainen lanka on aikaraja, jossa peli pitää läpäistä. Aika juoksee pelissä jatkuvasti, joten pelaajalla on aikaa vain tunti pelata peli läpi. Joillakin alustoilla oli mahdollista tallentaa peli jokaisen tason alkuun, mutta peliä jatkettaessa aika jatkuisi tästä pisteestä.

Prince of Persian historia muuttui Prince of Persia Special Editionin jälkeen täysin. Juoni oli samantapainen, mutta Prinssi osasi yliluonnollisia liikkeitä, kuten seinillä kävelyä. Peleihin tuli myös aivan uudenlaisia vihollisia ja esteitä. Myöhemmässä Ubisoftin luomassa Sands of Time -trilogiassa Prinssin liikkeet ovat taas palanneet uskottavammiksi: pudotukset, jotka tappaisivat oikeasti, tappavat myös pelissä.

Ryhmittely

Prince of Persia -pelit voidaan luokitella neljään ryhmään:

 1990-luku: Prince of Persia on alun perin Apple II -tietokoneelle vuonna 1989 julkaistu videopeli. Se on käännetty lukuisille muille laitteille. Lajityypiltään peli on tasohyppelyn ja toimintaseikkailun väliltä. Pelin pääkehittelijä oli Jordan Mechner. 1990-luvulla Prince of Persia -sarjan pelejä tuotettiin neljä. 
 Välisarja: Ennen Sands of Timea Ubisoft teki Prince of Persia: Special Edition -pelin, joka on pelattavissa ilmaiseksi internetissä.
 2000-luku: Vuonna 2000 Ubisoft aloitti uuden elisarjan, johon kuuluvat Sands of Time, Warrior Within, Two Thrones, Revelations, Rival Swords ja Battles of Prince of Persia. Prinssi pysyi muuten samanlaisena, mutta hänelle annettiin akrobaattitaitoja, kuten seiniä pitkin juokseminen ja vihollisten yli hyppiminen. Myös forgotten sands peli kuuluu tähän ryhmään, vaikka se ilmestyikin vasta Forgotten sandsin jälkeen.
 2008: Vuonna 2008 Ubisoft julkaisi uuden pelisarjan, johon kuuluivat Prince of Persia ja Prince of Persia Epilogue (DLC). Peleihin oli lisätty sarjakuvamainen grafiikka, ja prinssi sai haarniskoidun käden. Itse pelien tarina laitettiin kokonaan uusiksi, eikä prinssillä ole yhteyksiä edelliseen prinssiin. Myös prinssin ääninäyttelijä vaihtui.

Pelisarja

Elokuva 

Sarjaan liittyen on tehty myös elokuva.

Aiheesta muualla

 Prince of Persian epävirallinen fanisivusto
 Prince of Persia foorumi
 Princed: Prince of Persia editors Official Website
 http://princeofpersia3d.com/html/leg/leg_body_1.html taustatietoa pelisarjasta ja Mechnerin veljestä otettu motion-capture video.
 Prince of Persia Page sivu jolla voit nähdä alkuperäisen videopätkän, johon pelin animaatiot perustuvat
 Prince of Persia Legacy fanisivusto
 Prince of Persia 3D